ભક્તમંડળીમાં સન્નાટો છવાઈ ગયો. હરિ સોની, સાવંતા માળી, સોપાનદેવ, નિવૃત્તિનાથ, જ્ઞાનેશ્ર્વર બધા જ સ્તબ્ધ થઈ ગયા. ભક્ત ગોરા કુંભાર કદી નામદેવ જેવા સંત શિરોમણીને ‘નગુરો’ ન કહે. તેઓ કદી આવી કટુવાણી બોલતા નથી. તો આજે આવું કેમ ? ગોરાજીનો એક-એક શબ્દ નામદેવને તીર જેમ છેદી ગયો. નામદેવને થયું કે ‘વિસોબા ! જે દીન-હીન વૃદ્ધ જેની ગણના માત્ર સેવકના પમાં થાય છે તેને હું મારો ગુરુ માનું ? તેમના ચરણોમાં હું શિષ્યવત્ પ્રણામ કરું ?’ નામદેવે મોં મચકાવ્યું અને નિર્ણય કર્યો કે કે વિસોબાને હું આત્મસમર્પણ કરીશ નહીં.